stanford-oval/wikipedia huggingface dataset:
Anathema
היסטוריה > שינוי סגנון לרוק אלטרנטיבי

האלבום Eternity מ-1996 הכיל כמה אלמנטים של מטאל גותי, אבל לראשונה הופיעה ביצירת הלהקה שירה ברורה עם נוכחות מרכזית של קלידים. באותה שנה, ג'ון דאגלס עזב את הלהקה, אך חזר שנה לאחר מכן, לאחר הקלטת אלטרנטיב 4, מאז הוא הוחלף על ידי מתופף Solstice לשעבר שון סטילס.
לאחר ההקלטות עזב את הלהקה גם הבסיסט והמלחין, דאנקן פטרסון שהתמסר בעיקר ללהקתו החדשה Antimatter והוחלף בדייב פיבוס.
באלבום הבא, A Fine Day to Exit, המשיכה הלהקה לפתח את הסגנון שלה. השירים הפכו ליותר ויותר אטמוספיריים ומבני השירים נהיה מעט פחות מורכב. גיטרות אקוסטיות וקלידים מאפיינים את השירים המלודיים יותר, שרק מדי פעם שובצו בקטעים חזקים יותר. חלק מהשירים הזכירו יותר את פינק פלויד מאשר את ימיה הראשונים של הלהקה.
דייב פייבוס נשאר עד לאחר הקלטת A Fine Day to Exit ואז הצטרף גם לקריידל אוף פילת', זמן קצר לאחר שהמייסד, דניאל קאוואנה עזב והצטרף ללהקת Antimatter לזמן קצר, אך הצטרף מחדש ללהקה. האלבום הזה הופק על ידי ניק גריפית', שעבד גם עם פינק פלויד.
ב-2003 יצא A Natural Disaster, אלבום האולפן השביעי של Anathema, שנכתב כמעט כולו על ידי דניאל קאוואנה. ההרכב כלל את האחים דניאל, וינסנט וג'יימי קאוואנה, המתופף המקורי ג'ון דאגלס ולס סמית'. בתקופה שלאחר מכן, לאנתמה לא הייתה חוזה תקליטים, אבל עדיין עבדה על חומרים חדשים. שלושה שירים חדשים היו זמינים בתחילה להורדה באתר הלהקה.
בסתיו 2007, הייתה הלהקה המופע הפותח למספר הופעות של פורקופיין טרי. ב-25 באוגוסט 2008 יצא האלבום החצי אקוסטי Hindsight דרך הלייבל Kscope. האלבום הכיל אוסף של שירים ישנים יותר בגרסאות חדשות וכן שיר חדש.
במאי 2010 אלבום האולפן החדש של הלהקה, We're Here Why We're Here. סטיבן וילסון, הזמר והכותב של פורקופיין טרי היה אחראי על המיקסים.
בתקופה הזאת לערך, אחותו של המתופף ג'ון דאגלס, הפכה לחברה מלאה בלהקה, לאחר הופעת אורח בשני האלבומים הקודמים.
ב-13 בספטמבר 2011, Anathema הודיעה שהקלידן לס סמית' עזב בגלל חילוקי דעות מוזיקליים.
לתקופה קצרה חברי הלהקה שיתפו פעולה עם אנקה וואן גירסברגן, זמרת להקת The Gathering.
באפריל 2012 הוציאה הלהקה את האלבום Weather Systems, הממשיך את דרכה של הלהקה לעבר שירים יותר ויותר מלודיים עם מצב רוח מלנכולי מובהק. לאחר יציאת האלבום, החל מסע הופעות באירופה בפולין, שנמשך מאפריל עד נובמבר 2012 ובעקבות כך לקח את הלהקה גם לגרמניה, בלגיה, הולנד, איטליה, שווייץ, צרפת, אנגליה, שוודיה, ליטא ואוסטריה. מאז אותו החודש הפך הקלידן החי דניאל קרדוסו לחבר מלא בלהקה.
Anathema הוציאה את אלבום האולפן העשירי שלהם, Distant Satellites, ביוני 2014. במהלך השחרור היו כמה מבנה מחדש בלהקה. דניאל קרדוסו עבר לתופים. להופעות חיות, דניאל קרדוסו וג'ון דאגלס מתחלפים בתופים. בקטעים בהם דניאל קרדוסו מנגן בתופים, ג'ון דאגלס משתלט על כלי ההקשה. כשג'ון דאגלס מנגן בתופים, דניאל קרדוסו משתלט על הקלידים. לפעמים גם דני קבאנה משתלט על הקלידים. האלבום The Optimist יצא בעקבותיו ביוני 2017. ב-22 בספטמבר 2020, הלהקה הודיעה על הפסקה בלתי מוגבלת. בשל מגפת קוביד-19 והקשיים האישיים וביטולי ההופעות שהיא גרמה, הלהקה הרגישה נאלצת לעשות זאת. דניאל קאוונה הכריז ב-2021 כי יקים להקה חדשה עם הפרויקט "Weather Systems" ויקליט אלבום המכיל חומרים מתקופת האלבום Anathema באותו השם. וינסנט קאוואנה עובד על פרויקט סולו משלו.
דיסקוגרפיה

Serenades (1993)
The Silent Enigma (1995)
Eternity (1996)
Alternative 4 (1998)
Judgement (1999)
A Fine Day to Exit (2001)
A Natural Disaster (2003)
We're Here Because We're Here (2010)
Falling Deeper (2011)
Weather Systems (2012)
Distant Satellites (2014)
The Optimist (2017)
הערות שוליים

↑  "Stargazing Post-Progressive Rockers Anathema Return". davidroywilliams.com. 7 December 2017. Retrieved 4 March 2019.
↑  Anneke van Giersbergen & Danny Cavanagh – In Parallel
| --- | --- |
בקרת זהויות :  BnF: cb14011783m (data)  GND: 10326078-X  ISNI: 0000 0001 0667 2711  LCCN: no2002022058  MusicBrainz: 20aa23e3-3532-42ca-acf6-e8c2e9df2688  NKC: kn20030215075  VIAF: 142112650   WorldCat (עם VIAF): 142112650
P1000

| --- | --- |

 נתונים כלליים
 סוג:  אתר מסחרי דיגיטלי
 מייסדים:  חברת "אינטרנט זהב"
 תקופת הפעילות:  2000–הווה (כ־24 שנים)
 משרד ראשי:  פתח תקווה, ישראל
  
 www.p1000.co.il
 
P1000 (בעברית: פי 1000) הוא אתר מכירות ישראלי העוסק במסחר של מוצרי צריכה שונים.
הקמת האתר

האתר פי 1000 הושק, בהשקעה ראשונית של כ-8 מיליון דולר, ביולי 2000 והוא אחד מאתרי המכירות הראשונים בישראל. הוא הוקם על ידי חברת "אינטרנט זהב", במטרה להוות "קניון וירטואלי", כאשר בתחילה שימש כפלטפורמת מסחר עבור החברה, וכן עבור MSN ישראל.
עם הזמן, ולאור השינוי בהרגלי הצריכה והגידול הקבוע במכירות דרך רשת האינטרנט, הפך פי 1000 לאחד מאתרי המסחר הבולטים בישראל, בעיקר בתחום מוצרי החשמל הביתיים.
בעלות

האתר הוקם על ידי חברה פרטית בשם "גולד טרייד", שהייתה בבעלות אינטרנט זהב (50.1%), סופר פארם (20%) בנק הפועלים (10%), ישראכרט (10%) ויורוקום (9.9%). בשנת 2004 רכשה חברת אינטרנט זהב את מלוא הבעלות בחברה
האתר נרכש על ידי רשת מוצרי החשמל "בסט ביי", שהייתה בבעלות משותפת של קבוצת פישמן וחברת ניופאן בנובמבר 2010. במאי 2011 רכשה חברת ניופאן את יבואנית ומשווקת מוצרי החשמל "מיני ליין", בעלת רשת א.ל.מ. ורשות ההגבלים העסקיים דרשה שניופאן תמכור את חלקה ברשת "בסט ביי" כתנאי לאישור העסקה. בסוף 2012 נקלעה "בסט ביי" לקשיים ובהמשך נסגרה ואתר "P1000" עבר לבעלות קבוצת "מיני ליין".
פעילות האתר

האתר מציע ללקוחות, קבועים ומזדמנים, למעלה מ-10,000 מוצרי צריכה שונים המחולקים על פי קטגוריות, בהתאם לסוג, למחיר וליצרן. במרוצת השנים צורפו לאתר גם מוצרים ושירותים נוספים כמו רכבי 0 ק"מ או שירותי תיירות ונופש.
האתר משלב מוקד הזמנות ומחלקת שירות לקוחות, ובסך הכל מתחילת פעילותו של האתר הוא שירת למעלה שני מיליון לקוחות, מרביתם לקוחות חוזרים. בנוסף, מחזיק האתר במרכז לוגיסטי עבור מוצרים קטנים ומוצרים שנחשבים Best Sellers לטובת איסוף מהיר יותר של המוצרים.
בעבר הפעיל האתר גם את האתר למכירת ספרים "דיבוק" (dbook) החל מ-2001 ועד שנמכר ב-2003. ואתר למכירת אופנה, בשיתוף רשת חנויות האופנה "ראש אינדיאני", שנסגרה ב-2003.
שיתופי פעולה

פי 1000 מקיים שיתופי פעולה מסחריים עם אתר CARBUY לרכישת רכבי 0 ק"מ, עם מועדון הצרכנות משק-שופס מקבוצת משקארד ועם חברות התיירות והנופש "קל תיירות" ו"גוליבר".
הערות שוליים

1 2  התחממות במלחמה על הסחר האלקטרוני: וואלה ואינטרנט זהב מקימות בנפרד קניונים וירטואליים, באתר גלובס, 16 ביולי 2000
↑  אתרי הקניות הטובים בישראל, באתר ‏מאקו‏, 5 בספטמבר 2009
↑  הארץ, אינטרנט זהב השתלטה על החברה המפעילה את אתר המסחר האלקטרוני P1000, באתר TheMarker‏, 23 בנובמבר 2004
↑  נועה פרג, ‏בסט ביי רכשה את אתר הסחר המקוון P1000 מידי אינטרנט זהב, באתר גלובס, 8 בנובמבר 2010
איילה צורף, רשת בסט ביי רכשה את פעילות אתר הסחר המקוון p1000.com, באתר הארץ, 8 בנובמבר 2010
↑  נאביב לוי, ‏האקזיט המחשמל של יצחק פורת: מוכר השליטה במיני ליין ב-216 מ' ש', באתר גלובס, 8 במאי 2011
↑   גבריאלה דוידוביץ'-ויסברג, מוצרי החשמל הנמכרים באינטרנט זולים בעד 25% מברשתות הגדולות, באתר TheMarker‏, 24 בדצמבר 2013
↑  dbook עוברת לבעלותה של גולד טרייד בעיסקת החלפת מניות, באתר TheMarker‏, 28 בפברואר 2001
גלית ימיני, דיבוק ברשת, באתר הארץ, 16 במרץ 2005
↑  גולד טרייד ורשת חנויות האופנה ראש אינדיאני חתמו על שת"פ, באתר TheMarker‏, 18 בספטמבר 2000
אסף ברגרפרוינד, עובדי ראש אינדיאיני ביקשו מביהמ"ש לפרק את החברה, באתר TheMarker‏, 15 במאי 2003
F*ck Love 3: Over You

F*ck Love 3: Over You הוא הוצאה מחודשת של מיקסטייפ הבכורה F*ck Love של הראפר והזמר האוסטרלי דה קיד לארוי. ההוצאה המחודשת יצא לאור ב-23 ביולי 2021, על ידי חברות התקליטים גרייד איי וקולומביה. מתוך ההוצאה המחודשת יצא הסינגל "Stay".
לאחר צאת ההוצאה המחודשת הגיע המיקסטייפ F*ck Love למקום הראשון במצעד הבילבורד 200. ההוצאה המחודשת עצמה הגיעה לחמישייה הפותחת באוסטרליה, ניו זילנד ופינלנד ולמקום ה-17 באוסטרליה. המהדורה המורחבת של F*ck Love 3: Over You, הנקראת F*ck Love 3+: Over You‎ יצאה לאור ב-27 ביולי 2021.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 3 |
|  ניו זילנד | המצעד הניו זילנדי הרשמי | 3 |
|  פינלנד | המצעדים הפיניים הרשמיים | 5 |
|  צרפת | SNEP | 51 |
|  שוודיה | סוורייטופליסטן | 17 |
מיקומי שיא > מצעדים שנתיים

|   ‏‏‏  2021> מדינה |   ‏‏‏  2021> מצעד |   ‏‏‏  2021> מיקום שיא |
| --- | --- | --- |
|  אוסטרליה | מצעד האלבומים האוסטרלי | 3 |
|  ניו זילנד | המצעד הניו זילנדי הרשמי | 14 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×2 | 140,000 |
| צרפת (SNEP) | זהב | 50.000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 23 ביולי 2021 | הורדה דיגיטלית • סטרימינג | גרייד איי • קולומביה |  |
הערות שוליים

1 2  Fuck Love 3, genius (באנגלית)
↑  ARIA Top 100 Albums Chart, איגוד תעשיית ההקלטות האוסטרלי (באנגלית)
↑  OFFICIAL TOP 40 ALBUMS, מצעד המוזיקה הרשמי של ניו זילנד, ‏2021
↑  The Kid Laroi (23 ביולי 2021). "F*CK LOVE 3: OVER YOU". Apple Music (NZ). נבדק ב-23 ביולי 2021. {{cite web}}:  (עזרה)
| דה קיד לארוי |
| --- | --- | --- |
| מיקסטייפ | F*ck Love (F*ck Love 3: Over You) |  |
| סינגלים | "Diva" • "Addison Rae" • "Go" • "Tell Me Why" • "Need You Most (So Sick)" • "So Done" • "Reminds Me of You" • "Without You" • "Stay" • "Thousand Miles" |  |
| --- | --- |
בקרת זהויות :  MusicBrainz release group: b9946bd5-4472-42fb-92ca-0d1f429a1c2c
For Your Entertainment (שיר)

For Your Entertainment (בעברית: למען הבידור שלכם) הוא סינגל הבכורה של הזמר האמריקאי וזוכה המקום השני בעונה השמינית של תוכנית המציאות "אמריקן איידול", אדם למברט. זהו גם שיר הנושא של אלבום הבכורה שלו, For Your Entertainment. השיר יצא לאור באופן מסחרי ב-3 בנובמבר 2009 ונכתב על ידי קלוד קלי ודוקטור לוק. השיר הגיע לעשרת הגדולים בפינלנד, יפן, ניו זילנד ומצעד מועדוני הריקודים בארצות הברית.
הביצוע של למברט לשיר בטקס פרסי המוזיקה האמריקאית לשנת 2009 עורר ביקורות מאת מועצת הטלוויזיה להורים ורשת ABC ביטלה את ההופעה המתוכננת של למברט ב"בוקר טוב אמריקה" . גרסה משופרת של השיר נוספה לרשימת השירין שהופיעו בסיבוב ההופעות הראשון של למברט, Glam Nation Tour בשנת 2010. השיר בפועל בוצע רק בלגים האסיאתיים והאוסטרליים בסיבוב ההופעות מיד אחרי השיר "Voodoo".
רקע

ב-28 באוקטובר 2009 הודיע למברט באמצעות חשבון הטוויטר שלו כי הסינגל המוביל שלו מאלבום הבכורה שלו יהיה "For Your Entertainment", שיר שהפיק דוקטור לוק. למחרת הודיע למברט כי הסינגל יושמע לראשונה בתוכנית הרדיו של ראיין סיקרסט ב-30 באוקטובר 2009.
השיר נהיה זמין להורדה חוקית בארצות הברית ב-3 בנובמבר 2009 וב-15 בנובמבר 2009 בהממלכה המאוחדת.
תגובות מבקרים

השיר זכה בעיקר לביקורות חיוביות. אתר "הפינגטון פוסט" ציין כי שיר זה הוא "תצוגה כוללת" של אלבומים ש"פועלים מתוך אסתטיקה של דיסקו/גלאם של אסקפיזם ושחרור באמצעות ריקוד, לבוש ותשוקה" והוסיף כי "[השיר] משיג במלואו את מה שהיה לזמר כחזון לאלבום: שירים שגורמים לך לרצות להשתחרר, לרקוד, להתאמן, ליהנות." האתר AllMusic כינה את השיר "מגניב" ו"טווסי" וסימן אותו כאחד משיאי האלבום. מגזין "אנטרטיינמנט ויקלי" סבר כי "שיר הנושא הטווסי [...] עוקב וממלא את החייבויותיו".
וידאו קליפ

הווידאו קליפ שודר לראשונה באתר הרשמי של למברט ב-24 בנובמבר 2009. ביים אותו ריי קיי. הסרטון צולם ביום צילומים אחד, ב-15 בנובמבר ב"האלכסנדריה", בית מלון ישן המהווה כיום בניין דירות במרכז העיר לוס אנג'לס.
הקליפ נפתח עם ברחוב עירוני בעת לילה. כשהמצלמה מתניידת מתחת לאדמה, מוצג למברט נכנס למועדון תת-קרקעי, מלא גברים ונשים לבושים בגדים חשופים. כשהוא מתחיל לשיר, הוא עובר בין הקהל, מדבר ורוקד עם אחרים. בעת הריקודים ישנם צילומי קלוז אפ של למברט ורקדנים שונים. לקראת סוף השיר, למברט מתחיל לנגן עם להקתו והקליפ מציג את כולם במועדון רוקדים. עם סיום השיר, המצלמה מתניידת חזרה אל הרחוב שבו החיים ממשיכים, בלי לדעת את המתרחש מתחת לאדמה.
הופעות חיות

הופעת הבכורה של השיר בוצעה בטקס פרסי המוזיקה האמריקאית ב-22 בנובמבר 2009 בתיאטרון נוקיה בלוס אנג'לס, קליפורניה, ששודר ברשת ABC. ההופעה עוררה מחלוקת עקב כך שלמברט התנהג באופן פרובוקטיבי מדי על הבמה בכך שהוא נצמד באגרסיביות לרקדניו והתנשק בתשוקה עם הקלידן שלו. מועצת הטלוויזיה להורים טענה כי ההופעה הייתה מינית, וקראה לצופים להתלונן בפני ה-FCC אם הם התגוררו באזור בו ההופעה שודרה לפני 10 בלילה. רשת ABC קיבלו כ-1,500 תלונות על שידור ההופעה. כתוצאה מכך, ביטלה הרשת את הופעתו המתוכננת של למברט ב"בוקר טוב אמריקה" ב-25 בנובמבר כמתוכנן. בריאיון למגזין הרולינג סטון, אמר למברט ”שחקניות עושות זאת במשך שנים - מבליטות את מעטפת המיניות - וברגע שגבר עושה זאת, כולם מתחרפנים. אנחנו בשנת 2009 - הגיע הזמן לקחת סיכונים, להיות קצת יותר אמיצים, זמן לפקוח עיניים של אנשים ואם זה פוגע בהם, אולי אני לא בשבילם. המטרה שלי לא הייתה לעצבן אנשים, זה היה לקדם את חופש הביטוי ואת החופש האמנותי.”.
במקום ההופעה המבוטלת ב"בוקר טוב אמריקה" הזמינה רשת CBS את למברט להופיע בתוכנית הבוקר "The Early Show" באותו תאריך בניו יורק.
למברט ביצע את השיר בסיבוב ההופעות We Are Glamily Tour ו-The Original High Tour.
הופעות במצעדים

"For Your Entertainment" הופיע לראשונה במקום ה-84 בבילבורד הוט 100 ב-28 בנובמבר 2009. באותו שבוע, השיר הופיע לראשונה גם במקום מספר ה-33 בקנדה הוט 100. עד היום השיר הצליח ביותר בקנדה ובניו זילנד, שם השיג מעמד פלטינה וזהב בהתאמה. השיר מכר כ-333,000 הורדות דיגיטליות.
"For Your Entertainment" נכנס למצעד הסינגלים בבריטניה ב-2 במאי 2010 במקום 39. בשבוע השני במצעד נותר הסינגל במקום 39; בשבוע השלישי הוא טיפס שני מקומות נוספים למקום 37.
שימוש בתרבות הפופולרית

החל מ-22 בדצמבר, פוקס החלה להשתמש ב-"For Your Entertainment" כשיר הרשמי לטריילר הסדרות העולות בינואר. ערוץ E! בפברואר 2010 שידר פרסומת שמקדמת את מערך הטלוויזיה שלהם עם רמיקס של "For Your Entertainment". הוא הוצג גם בפרסומת של "4music" בבריטניה בשנת 2010.
מיקומי שיא

|   ‏‏‏  מצעדים שבועיים (2009–2010)> מדינה |   ‏‏‏  מצעדים שבועיים (2009–2010)> מצעד |   ‏‏‏  מצעדים שבועיים (2009–2010)> מיקום שיא |   ‏‏‏  מצעדים שבועיים (2009–2010)>  |
| --- | --- | --- | --- |
|  אוסטרליה | מצעד הסינגלים האוסטרלי | 32 |  |
|  ארצות הברית | בילבורד הוט 100 | 61 |  |
|  ארצות הברית | שירי מועדוני ריקודים | 5 |  |
|  הממלכה המאוחדת | מצעד הסינגלים הבריטי | 37 |  |
|  יפן | יפן הוט 100 | 2 |  |
|  ניו זילנד | המצעד הניו זילנדי הרשמי | 10 |  |
|  סקוטלנד | מצעד הסינגלים הסקוטי | 24 |  |
|  פינלנד | המצעדים הפיניים הרשמיים | 5 |  |
|  קנדה | קנדה הוט 100 | 23 |  |
|   ‏‏‏  מצעדים שנתיים (2010)> מדינה |   ‏‏‏  מצעדים שנתיים (2010)> מצעד |   ‏‏‏  מצעדים שנתיים (2010)> מיקום שיא |   ‏‏‏  מצעדים שנתיים (2010)>  |
| --- | --- | --- | --- |
|  יפן | יפן הוט 100 | 34 |  |
|  קנדה | קנדה הוט 100 | 98 |  |
תארים ומכירות

| מדינה | תואר | עותקים |
| --- | --- | --- |
| אוסטרליה (ARIA) | זהב | 35,000 |
| ניו זילנד (RMNZ) | זהב | 7,500 |
| קנדה (Music Canada) | פלטינה | 10,000 |
היסטוריית יציאה לאור

| אזור | תאריך | פורמט |
| --- | --- | --- |
| ארצות הברית | 27 באוקטובר 2009 | הורדה דיגיטלית |
| בלגיה | 31 באוקטובר 2009 | הורדה דיגיטלית |
| צרפת | 31 באוקטובר 2009 | הורדה דיגיטלית |
| לוקסמבורג | 31 באוקטובר 2009 | הורדה דיגיטלית |
| קנדה | 31 באוקטובר 2009 | הורדה דיגיטלית |
| הולנד | 31 באוקטובר 2009 | הורדה דיגיטלית |
| שוודיה | 2 בנובמבר 2009 | הורדה דיגיטלית |
| ארצות הברית | 3 בנובמבר 2009 | רדיו מיינסטרים |
| ספר | 3 בנובמבר 2009 | הורדה דיגיטלית |
| איטליה | 6 בנובמבר 2009 | הורדה דיגיטלית |
| פינלנד | 9 בנובמבר 2009 | הורדה דיגיטלית |
| נורווגיה | 9 בנובמבר 2009 | הורדה דיגיטלית |
| פורטוגל | 9 בנובמבר 2009 | הורדה דיגיטלית |
| אוסטרליה | 4 בדצמבר 2009 | הורדה דיגיטלית |
| אוסטריה | 13 בנובמבר 2009 | הורדה דיגיטלית |
| הממלכה המאוחדת | 23 באפריל 2010 | הורדה דיגיטלית |
| אירלנד | 23 באפריל 2010 | הורדה דיגיטלית |
הערות שוליים

↑  Joseph Vogel, Review: Adam Lambert's 'For Your Entertainment' An Instant Classic, HuffPost, ‏2009-11-21 (באנגלית)
↑  For Your Entertainment - Adam Lambert | Songs, Reviews, Credits | AllMusic (באנגלית אמריקאית), נבדק ב-2020-10-21
↑  For Your Entertainment, EW.com (באנגלית)
↑  עינב שיף‏, הנשיקה של אדם למברט תיחקר, באתר וואלה, 24 בנובמבר 2009
↑  עינב שיף‏, אדם למברט: "נסחפתי, אבל לא מתנצל", באתר וואלה, 26 בנובמבר 2009
↑  http://www.aria.com.au/pages/httpwww.aria.com.auSINGLEaccreds2011.htm, web.archive.org, ‏2020-08-07
↑  Latest Gold / Platinum Singles - RadioScope New Zealand, web.archive.org, ‏2011-07-24
↑  Gold/Platinum, Music Canada (באנגלית)
| --- | --- |
בקרת זהויות :  MusicBrainz release group: 4019aec4-cc12-4dd0-8ef7-3f41fabc23dc  MusicBrainz work: e532a027-5d76-4bc6-9712-cbb852d8a8b6
F-11 טייגר

F-11 טייגר (אנגלית: Grumman F11F/F-11 Tiger) היה מטוס קרב סילוני חד-מושבי מהדור השני מתוצרת חברת המטוסים האמריקאית גראמן. המטוס היה בשירות בשנות ה-50 וה-60 של המאה ה-20. במקור, נקבע מטוס הטייגר, בשנת 1955, בשם: F11F טייגר, אך בשנת 1962 הוחלף שמו ל-F-11 טייגר.
ה-F11F/F-11 שימש גם כמטוס פעלולים ואווירובטיקה של הצי האמריקאי בין השנים 1957–1969.
חברת גראמן ייצרה כ-200 יחידות של המטוס. היחידות האחרונות יוצרו ונשלחו ב-23 בינואר 1959.
עיצוב ופיתוח

במקור, הטייגר אמור היה להיות דגם מתקדם של מטוס ה-גראמן F-9 קוגאר. במסגרת פרויקט שנקרא G-98, אמור היה ה-F-9 הישן לעבור תהליך של מודרניזציה. זאת, על ידי החלפת רכיביו האלקטרונים במתקדמים יותר ושיפור עיצובו החיצוני לאווירודינמי יותר. לבסוף, בעקבות כל כך הרבה שינויים, חיצוניים ופנימיים, הפך המטוס לדגם בפני עצמו ולמתקדם בתקופתו.
הפוטנציאל שבעיצובו לשבור את מחסום הקול והפחתת הגרר, עורר התעניינות בצי האמריקאי. עד לשנת 1953, עיצובים ושינויים נוספים הובילו ליצירת מטוס קרב השונה בכל מרכיביו מהדגם שעליו נשען - ה-F-9 קוגאר.
שינויים עיקריים היו בעיצוב הכנפיים - קיבוען לגוף המטוס ("כנף דלתא" - זוג הכנפיים במטוס מחוברות - ויוצרות מין "כנף אחת" גדולה בצורת משולש המחוברת לגוף המטוס), הובילו לשיפור במהירותו, הגברת העילוי - דבר המקנה יתרון בזמן קרבות אוויר בגובה נמוך. המאזנות עברו שינוי ניכר ופרצו דרך חדשה בשיטה של ייצור כנפי מטוסים, לעומת הדרכים המסורתיות של שימוש בספוילרים. הגאי הגובה מוקמו נמוך בגוף המטוס על-מנת שיוכל לטוס במהירות על-קולית. כמו כן, כדי שיוכל לנחות על נושאת מטוסים בצורה טובה יותר, הוטו כנפיו בזווית שיפוע כלפי מטה. גם המדפים עברו שינוי ניכר, יחסית לתקופה.
למטוס הותאם מנוע מדגם "רייט" J65, שתוכנן במיוחד עבור ה-F-11 ונשען על דגם המנוע המקורי - ה"סאפייר".
הצי האמריקאי התרשם מאוד משני אבות הטיפוס, שנקראו: XF9F-8, של ה-F-9, למרות שכבר היה ברור שזהו מטוס קרב חדש בפני עצמו. העיצוב אף הרחיק לכת מן המקור כאשר אבות הטיפוס שונו שוב, ונקראו: XF9F-9, וכבר לא היו נגזרות ה-F-9. מאחר שדגם המנוע בעל המבער האחורי לא היה מוכן בזמן, הדגם הראשון של הטייגר טס ב-30 ביולי 1954, ללא מבער אחורי, אך עם זאת, הגיע למהירות של מאך 1, זמן מועט לאחר ההמראה. אב הטיפוס השני צויד במנוע בעל מבער אחורי והפך למטוס העל-קולי השני של הצי.
המטוס היה למטוס הקרב הסילוני הראשון שהפיל את עצמו. במהלך טיסת ניסוי שנערכה ב-21 בספטמבר 1956 מעל האוקיינוס האטלנטי הטיס תומאס אטרידג' את המטוס בצלילה מתונה מגובה של 20,000 רגל. בגובה של 13,000 רגל ירה צרור בן כ-70 פגזים מתותח 20 המ"מ שבחרטומו ומיד עבר לצלילה חדה יותר עד לגובה של 7,000 רגל על-מנת לירות צרור נוסף. מיד לאחר הצרור השני נפגעו מנוע הסילון וחופת המטוס מעצם לא מזוהה, והטייס נאלץ לשוב לבסיס הטיסה שלו. הפגיעה במנוע לא אפשרה לו לבצע נחיתת חירום והמטוס התרסק במרחק של פחות מקילומטר ממסלול הנחיתה (הטייס ניצל). לאחר ההתרסקות נבדק המטוס ונמצא כי כתוצאה מהצלילה החריפה, מיד לאחר הצרור הראשון, חצה המטוס את המסלול הבליסטי של אותו הצרור, ועקב זאת, שלושה פגזים פגעו בו כ-11 שניות לאחר שהוא עצמו ירה אותם.
עיצוב ופיתוח > F11F-1F סופר טייגר

בנוסף ל-F11A, חברת גראמן ייצרה גם דגם מתקדם שנקרא: F11F-1F סופר טייגר (F11F-1F Super Tiger). הדגם נוצר בעקבות התאמתו של ה-F11F-1 למנוע חדש מדגם ג'נרל אלקטריק J79.
הסופר טייגר טס לראשונה ב-25 במאי 1956, כשהוא מגיע למהירות 1.44 מאך באחת מטיסות הבכורה שלו. אחרי עוד שיפורי כנפיים, ושיפור המנוע, הגיע המטוס למהירות עצומה בת 2.04 מאך, בגובה 24,466 מטר. למרות זאת, הצי לא הזמין מטוסים מדגם זה, אחרי שלא עמד בדרישות החוזה בין חברת גראמן לצי האמריקאי.
חברת גראמן מכרה את הדגם לחילות אוויר זרים. חיל האוויר ההגנתי היפני, חיל האוויר הגרמני, וחיל האוויר הקנדי הביעו עניין במטוס, אך לבסוף נזנח לטובת רכישת מטוס ה-F-104 סטארפייטר של לוקהיד מרטין. בדיעבד התברר כי חברת לוקהיד מרטין שיחדה פוליטיקאים זרים כדי שיבטיחו את רכישתו של הסטארפייטר על פני הסופר טייגר.
היסטוריה מבצעית

את הקריירה המבצעית החל באפריל 1956, כשלראשונה מטוס טייגר F11F-1 נחת והמריא מנושאת המטוסים "פורסטל" (USS Forrestal).
שבע טייסות של שתי יחידות משנה עיקריות של הצי הפעילו את ה-F11F-1: טייסות VF-21 ו-VF-33 של הצי השני של ארצות הברית (הצי האטלנטי) וטייסות VA-156 (צורפה לטייסת VF-111, בינואר, 1959), VF-24 (צורפה לטייסת VF-211, במרץ, 1959), VF-51, VF-121 ו-VF-191 של הצי השביעי של ארצות הברית (צי האוקיינוס השקט).
הטייגר הופעל מנושאות המטוסים: USS ריינג'ר, USS בון הומה ריצ'רד, USS האנקוק, USS פורסטל, USS סאראטוגה ונושאת המטוסים אינטרפיד.
הקריירה המבצעית של ה-F11F נמשכה ארבע שנים בלבד מכיוון שהוזנח לטובת מטוס ה-F-8 קרוסיידר, ומנוע ה-J65 הוכח כלא אמין. ובכך, הצי האמריקאי ביטל את כל הזמנות ה-F11F-1P (דגם סיור בשטחי אויב). לכן, רק 200 מטוסים יוצרו. לבסוף, יצא משירות פעיל על נושאות המטוסים של הצי ב-1961, אך שימש כמטוס אימונים עד לסוף שנות ה-60.
בשנת 1962 עם החלת שיטת ציון כלי טיס חדשה, שונה סימון המטוס ל-F-11.

צוות האווירובטיקה של הצי - "המלאכים הכחולים" (Blue Angels) הופיעו עם המטוס משנת 1957 עד 1969, עד שהוחלף על ידי ה-F-4 פנטום.
גרסאות

YF9F-9 - העיצוב המקורי.
F-11F-1 - דגם חד-מושבי שהותאם לצי האמריקאי. בשנת 1962 נקרא שמו F-11A.
F11F-1P - יועד לסיור בשטחי אויב.
F-11F-1F Super Tiger - מטוס F-11F-1 שמנועו הוחלף למנוע מדגם J-79-GE-3A.
F-11F-2
מפעילות

ארצות הבריתארצות הברית
צי ארצות הברית
טייסת VF-21 - הצי האטלנטי (הצי השני).
טייסת VF-24 (צורפה לטייסת VF-211, במרץ 1959) - צי האוקיינוס השקט. (הצי השביעי של ארצות הברית).
טייסת VF-33 - הצי האטלנטי.
טייסת VF-51 - צי האוקיינוס השקט.
טייסת VF-121 - צי האוקיינוס השקט.
טייסת VF-156 (צורפה לטייסת VF-111, בינואר 1959) - צי האוקיינוס השקט.
טייסת VF-191 - צי האוקיינוס השקט.
"המלאכים הכחולים" - הקבוצה האווירובטית של הצי האמריקאי.
הערות שוליים

↑  1961 (צי ארצות הברית), 1967 (מטוס אימונים), 1969 (הופעות אווירובטיות)
↑  Calcalist | כלכליסט (2020-04-07), הקברניט: הטייגר של צ'אק נוריס: מטוס הקרב שהפיל את עצמו, נבדק ב-2024-08-20
| מטוסי ה-F האמריקניים |
| --- | --- | --- |
| לפני שנת 1963 | F-84 • ‏F-86 • ‏F-87 • ‏F-88 • ‏F-89 • ‏F-91 • ‏F-92 • ‏F-93 • ‏F-94 • ‏F-95 • ‏F-96 • ‏F-97 • ‏F-98 • ‏F-99 • ‏F-100 • ‏‏F-101 • ‏F-102 • ‏F-103 • ‏F-104 • ‏F-105 • ‏F-106 • ‏F-107 • ‏F-108 • ‏F-109 • ‏F-110 • ‏F-111 |  |
| אחרי שנת 1963 | F-1 • ‏F-2 • ‏F-3 • ‏F-4 • ‏F-5 • ‏F-6 • ‏F-7 • ‏F-8 • ‏F-9 • ‏F-10 • ‏F-11 • ‏‏YF-12  • ‏F-13  • ‏F-14 • ‏F-15 • ‏F-16 • ‏F-117 • ‏‏YF-17 • ‏F/A-18 • ‏ F-19  • ‏F-20 • ‏F-21 • ‏F-22 • ‏YF-23 • ‏F-35 |  |
שיטת ציון כלי טיס של שלושת הכוחות המזוינים של ארצות הברית (1962)
| --- | --- |
בקרת זהויות :  NLI: 987007536395205171  GND: 7635421-0  LCCN: sh85135309 
הצוות האווירובטי של הצי האמריקאי ליד ה-F11F-1. צולם בשנת 1958
אב טיפוס של ה-F11F-1F "סופר טייגר", בעל מנוע משופר מדגם: J79-GE-3A. צולם בשנת 1956
מטוסי טייגר של טייסת VA-156 על נושאת המטוסים "USS האנקוק" (המטוס הימני בתמונה – עם קצוות כנפיו מקופלים כלפי מטה) עם במפרץ פרל הארבור, 1960.
P/Poly

P/Poly היא מחלקת סיבוכיות חשובה במדעי המחשב שכוללת את הבעיות שניתן לפתור בזמן פולינומי באמצעות מחרוזות עצה פולינומיות באורך הקלט.
המחלקה P/Poly כוללת בתוכה בעיות שאינן כריעות. קל לראות את האמור על ידי הגרסה האונארית של בעיית העצירה. בעיית העצירה אינה כריעה ולכן גם הגרסה האונארית שלה אינה כריעה, אך עבור כל קלט חוקי  1^{n} מספיק להשתמש בביט אחד של עצה על מנת להכריע אם המילה בשפה או לא, שהרי כל מילה שאינה מהצורה  1^{n} אינה בשפה, והמילה  1^{n} בשפה אם ורק אם ביט העצה שווה ל-1.
מן האמור לעיל, קל לראות שכל שפה דלילה מוכלת ב-P/Poly, ואף ניתן לראות שכל שפה אונארית מוכלת ב-P/1, ובפרט ב-P/Poly.
השאלה האם המחלקה NP מוכלת במחלקה P/Poly היא בעיה פתוחה, אשר תשובה חיובית תוביל לקריסת ההיררכיה הפולינומית לדרגה 2 (משפט קארפ-ליפטון), כלומר  PH=\Sigma _{2}. אם P/Poly מכילה את PSPACE אז PSPACE=AM.
הגדרה נוספת ל-P/Poly, היא על ידי מעגלים בוליאניים, כלומר שפה L נמצאת ב-P/Poly אם ורק אם קיימת משפחת מעגלים בוליאנים  {\{C_{n}\}}_{n=1}^{\infty } שמכריעה אותה, כך שגודל כל מעגל פולינומי בגודל הקלט.
משפט אדלמן קובע כי המחלקה BPP, מחלקת הבעיות הפתירות על ידי אלגוריתם אקראי בעל זמן ריצה פולינומי, אשר צודק בהסתברות 2/3 לפחות, ידועה להיות מוכלת ב-P/Poly. זו התוצאה הבסיסית בדרנדומיזציה, תחום החוקר מתי אפשר להפוך אלגוריתמים מאקראיים ללא אקראיים (דטרמיניסטיים).
תוצאת מעניינת נוספת היא משפט מהני, אשר קובע כי אם קיימת שפה דלילה שהיא NP-שלמה אז P=NP.
משפט אדלמן

משפט אדלמן קובע כי המחלקה BPP מוכלת ב-P/Poly.